Petukulla turustamisel on tegemist sarnase olukorraga kütuseturul toimunule - maksudest "pestakse" kuld puhtaks läbi lugupeetud ja suurte  turuosaliste, kes moodustavad kohaliku nõudluse ja kauba omakorda ekspordivad. Probleemsete äriühingute endi kaudu võidakse maksuhalduri hinnangul Eestist välja viia vaid väike osa ehte- ehk romukullast. Seega peavad petturitelt suurema osa kullast kokku ostma kolm kohalikku tegijat: aktsiaseltsid Tavid ja K.A. Rasmussen ning osaühing Demokapital.